
Tlačová správa
Nový rad čítačiek pamäťových kariet od Verbatimu
Kurz rýchločítania
Bratislava, 26. novembra 2008 – Rýchle čítanie a zapisovanie dát na úložné flash médiá je teraz ešte jednoduchšie vďaka USB čítačkám pamäťových kariet od Verbatimu. Čítačky radu Pocket Card Reader dokážu pracovať s formátmi kariet microSD/microSDHC, SD/miniSD a Memory Stick. Čítačka Hi-Speed Universal Memory Card Reader s rozhraním USB 2.0 a piatimi slotmi na všetky pamäťové formáty ponúka perfektné, ľahko použiteľné riešenie. Čítačky pamäťových kariet je už možné dostať v obchodoch v cenách od 225,- Sk (Pocket Card Reader) do 595,- Sk (Universal Memory Card Reader).
Nová čítačka Universal Memory Card Reader od Verbatimu je malá a šikovná – meria iba 86 x 49 x 15 mm. Tento ľahký prístroj vážiaci len 74 gramov pohodlne sadne do vrecka na košeli či na nohaviciach, čím zaručuje totálnu mobilitu pre používateľa. Okrem vysokorýchlostného pripojenia USB 2.0 sa čítačka môže pochváliť piatimi slotmi na všetky úložné formáty pamäťových kariet. Kľúčovou vlastnosťou je kompatibilita s kartami SDHC i microSDHC, pričom slot „2 v 1“ je vhodný ako na microSD, tak aj na Sony M2 pamäťové karty. Modrá LEDka slúži na indikáciu dátových prenosov. Súčasťou balenia je USB kábel s funkciou plug 'n' play, vďaka ktorej nie je nutná predchádzajúca inštalácia zariadenia.
Nový rad čítačiek pamäťových kariet zahŕňa i ďalšie tri modely vo vreckovom formáte. Produkty Pocket Card Reader od Verbatimu, určené na karty typu Memory Stick, microSD, microSDHC, SD a miniSD, sú ešte menšie, ale pritom rovnako ľahko ovládateľné.
Obrázky sú na prevzatie na:

O spoločnosti Verbatim

Od roku 1969 udáva Verbatim smer vývoja technológií na uchovávanie dát – od diskiet a magneticko-optických médií, CD a DVD formátov až po najnovšie HD médiá Blu-ray. Okrem toho ponúka Verbatim kvalitné produkty na poli prenosných USB kľúčeniek, pamäťových „flash“ kariet a externých pevných diskov, a rovnako tak i široké spektrum počítačového príslušenstva. Verbatim je dcérskou spoločnosťou Mitsubishi Chemical Group a ťaží z vynikajúceho výskumného a vývojového oddelenia. Vďaka tomu hrá Verbatim kľúčovú úlohu pri utváraní trhu s pamäťovými médiami. Veľmi prísne kontroly kvality počas výroby zaisťujú vysokú kvalitu produktov spoločnosti Verbatim, ktoré víťazia v mnohých medzinárodných porovnávacích testoch. Spoločnosť je európskym lídrom v oblasti optických dátových nosičov. Viac informácií nájdete na adrese: www.verbatim-europe.com

